
MEGHÍVÓ
A Budapesti Szociális Szakmatámogatási Hálózat Idős Emberek Budapesti Szociális Alapellátási Szakmatámogatási Csoportja workshopjára

Tisztelt Intézményvezető Asszony! Tisztelt Intézményvezető Úr!
Kedves Kolléga!
Az Újbudai Szociális Szolgálat nevében szeretettel hívjuk és várjuk Önt és érdeklődő munkatársait ez évi első workshopunkra, melynek témája az
„Informális demenciagondozás: a gondozáshoz szükséges tudás és készségek felépítése gondozók személyes tapasztalatain keresztül”

Az előadás a gondozási kihívással való megküzdéshez szükséges tudás és készségek szerepét és ezek formálódását mutatja be egy szociológiai kutatás eredményein keresztül. Ebben a folyamatban fontos szerepet játszik a professzionális szakemberektől érkező információ és támogatás megélt megfelelősége, valamint a személyes gondozási tapasztalataik reflektív használata. 
Az előadás gerincét egy néhány hónapja megjelent tanulmány adja, mely PDF formátumban is elérhető ezen az oldalon: https://socio.hu/index.php/so/article/view/1050/985
  
A programon előadást tart: KUCSERA Csaba PhD., ELTE TÁTK irodavezető, Tudománypolitikai és Tudományszervezési Iroda
Időpont: 			    2025. március 12. (szerda) 10.00- 12.00 óráig 
Helyszín:			    Újbudai Szociális Szolgálat 1115 Budapest, Keveháza utca 6. 
Az előadást követően lehetőség nyílik a témával kapcsolatos kérdésekre, válaszokra, közös gondolkodásra.
A programra regisztrálni  név, munkahely, email-cím és telefonszámuk megadásával az idosalapbpszakmacsoport@ujbudauszosz.hu címen lehet, 2025. március 11-ig.
Budapest, 2025. február 17.

Üdvözlettel:
              dr. Steiner Erika s.k.							Mátics Katalin s.k.
              BUSZSZH Idős Alap Munkacsoport						intézményvezető
               szakmai felelős                

Automatikusan generált leírás][image: ]  A program a Belügyminisztérium és a Slachta Margit Nemzeti Szociálpolitikai Intézet támogatásával valósul meg.
Területi szakmatámogatási rendszer működtetése, szakmatámogatási feladatok ellátása 2025 (TSZR2025).

